CELEX: 62008CN0341
Language: et
Date: 2008-07-24 00:00:00
Title: Kohtuasi C-341/08: Eelotsusetaotlus, mille esitas Sozialgericht Dortmund (Saksamaa) 24. juulil 2008 — Domnica Petersen versus Berufungsausschuss für Zahnärzte für den Bezirk Westfalen-Lippe

11.10.2008   
            
            
               ET
            
            
               Euroopa Liidu Teataja
            
            
               C 260/8
            
         Eelotsusetaotlus, mille esitas Sozialgericht Dortmund (Saksamaa) 24. juulil 2008 — Domnica Petersen versus Berufungsausschuss für Zahnärzte für den Bezirk Westfalen-Lippe
   (Kohtuasi C-341/08)
   (2008/C 260/14)
   Kohtumenetluse keel: saksa
   Eelotsusetaotluse esitanud kohus
   Sozialgericht Dortmund
   Põhikohtuasja pooled
   
      Kaebuse esitaja: Domnica Petersen
   
      Vastustaja: Berufungsausschuss für Zahnärzte für den Bezirk Westfalen-Lippe
   Eelotsuse küsimused
   
               1.
            
            
               Kas seaduses sätestatud kutsealal töötamise vanuse ülempiir (siin: tegutsemiseks lepingulise hambaarstina) direktiivi 2000/78/EÜ (1) artikli 6 mõttes saab olla objektiivne ja asjakohane meede õigustatud eesmärgi kaitseks (siin: seadusjärgselt ravikindlustatud patsientide tervis) ning asjakohane ja vajalik vahend selle eesmärgi saavutamiseks, kui see tuletatakse üksnes „üldisest elukogemusest”, mille järgi väheneb töövõime reeglina teatud vanusest, ilma et seejuures arvestatakse mingil viisil puudutatud konkreetse isiku individuaalse töövõimega?
            
         
               2.
            
            
               Kui esimesele küsimusele tuleb vastata jaatavalt: kas õigustatud (seaduse) eesmärgiga (siin: seadusjärgselt ravikindlustatud patsientide tervise kaitse) direktiivi 2000/78/EÜ artikli 6 mõttes on tegemist ka siis, kui see eesmärk ei mänginud siseriiklikule seadusandjale seadusandliku kaalutlusõiguse kasutamisel mitte mingisugust rolli?
            
         
               3.
            
            
               Kui esimesele või teisele küsimusele tuleb vastata eitavalt: kas enne direktiivi 2000/78/EÜ vastuvõtmist vastu võetud seadust, mis ei ole selle direktiiviga kooskõlas, võib jätta ühenduse õiguse ülimuslikkuse tõttu ka siis kohaldamata, kui direktiivi üle võtnud siseriiklik õigus (siin: Allgemeines Gleichbehandlungsgesetz) ei näe diskrimineerimiskeelu rikkumisel ette sellist õiguslikku tagajärge?
            
         
      (1)  ELT L 303, lk 16; ELT eriväljaanne 05/04, lk 79.